Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: szóló 1986. évi II. törvényben foglalt védelem.
Paragraph Index: 912

13. Összeférhetetlenségi és magatartási szabályok 13.1. A közmûsor-szolgáltató munkatársa minden, a közmûsor-szolgáltatóval bármely foglalkoztatási – így különösen: munka-, a polgári törvénykönyv alapján kialakított megbízási, vállalkozási – jogviszonyban álló, a mûsorfolyam elkészítésében alkotói felelõsséggel közremûködõ személy. 13.2. A munkatársak magatartásukkal, viselkedésükkel és külsõ megjelenésükkel sem magánéletükben, sem munkahelyükön kívüli társadalmi életükben nem veszélyeztethetik a közmûsor-szolgáltató jó hírnevét. 13.3. A 13.1. pont szerinti munkatárs nem lehet politikai párt vagy mozgalom vezetõ tisztségviselõje. A hírekben és a politikai mûsorokban szereplõ 13.1. pont szerinti munkatárs politikai párt vagy mozgalom nevében közszereplést nem vállalhat. 13.4. Ha a munkatárs egyesület, vagy nem politikai célra létrejött társadalmi szervezet vezetõségi tagja, illetve alapítvány kuratóriumi tagja, gazdálkodó szervezet tulajdonosa vagy felügyelõbizottságának a tagja, ezen szervezetekkel foglalkozó mûsort nem készíthet. 13.5. Amennyiben a mûsorszolgáltató vezetõ állományban lévõ alkalmazott országgyûlési vagy önkormányzati képviselõ-jelöltséget vállal, ennek bejelentésétõl a választás napjáig (két forduló esetén a számára döntést hozó napig) a mûsorkészítésben nem vehet részt. Ha a mûsorszolgáltató vezetõ állományban lévõ alkalmazottját országgyûlési vagy önkormányzati képviselõvé választják, mandátuma érvényessége idején politikai, közéleti vonatkozású mûsor készítésében nem vehet részt. 13.6. A mûsorkészítõ más közmûsor-szolgáltatónál tevékenységet csak a közmûsor-szolgáltató vezetõjének írásos engedélyével végezhet. 13.7. A közmûsor-szolgáltató vezetõi, illetve azok közeli hozzátartozói nem lehetnek vezetõ tisztségviselõi, tulajdonosi és felügyelõ-bizottsági tagjai azon gazdálkodó szervezeteknek, amelyekkel a közmûsor-szolgáltató gazdasági célra irányuló szerzõdést köt. 13.8. A pénzügyi élet eseményeivel foglalkozó mûsorokban a mûsorkészítõ bennfentes információkat nem közölhet. A mûsorkészítõ csak a közmûsor-szolgáltató vezetõjének elõzetes engedélyével nyilatkozhat olyan pénzügyi mûveletrõl, illetve értékpapírról, amelyben részt vett, illetve amely a birtokában van. 13.9. A munkatársak ajándékot a szokásos ajándéktárgyakon kívül nem fogadhatnak el, és támogatott mûsorszám bevételébõl, továbbá mûsorszámhoz kapcsolódó reklámbevételbõl közvetlenül nem részesülhet. Támogatott mûsorszám mûsorkészítõje nem lehet a támogató gaz- 2007/27. szám H I V A T A L O S É R T E S Í T Õ dálkodó szervezet tulajdonosa, felelõs tisztségviselõje, felügyelõbizottságának tagja, és nem állhat a támogatóval munkavégzésre irányuló jogviszonyban. Ezeket a rendelkezéseket alkalmazni kell a felsorolt személyek közeli hozzátartozóira is. 13.10. A munkatárs nem hozhat nyilvánosságra olyan adatot, amely a közmûsor-szolgáltató üzleti titokkörébe tartozik. Az üzleti titok körét a munkatárs munkavégzésre irányuló szerzõdésében rögzíteni kell. 13.11. A mûsorkészítõnek mindig figyelembe kell azt vennie, hogy a mûsorban megjelenõ személyek számára a nyilvánosság nem természetes közeg, ezért törekednie kell arra, hogy a szereplõ személy ilyen irányú feszültségét csökkentse. A mûsorban szereplõ személy tapasztalatlanságával a mûsorkészítõ nem élhet vissza, különösen kiskorúak és társadalmi szerepkörükben kiszolgáltatott személyek esetében. 13.12. A mûsorkészítõ magatartásában nem tehet különbséget a résztvevõk társadalmi helyzete között. Ezen belül törekednie kell arra, hogy egyforma megszólításokat alkalmazzon a szereplõk irányában, azok társadalmi helyzetétõl függetlenül. A megszólításokban a köznyelvben szereplõ udvarias formákat kell használni, ideértve a szereplõ hivatali rangjával vagy foglalkozásával történõ megszólítást. A tegezõdést lehetõség szerint kerülni kell. A mûsorkészítõ nem használhat bizalmas megszólításokat, illetve olyan megszólításokat, amelyek a szereplõ személy alárendelt társadalmi helyzetére utalnak. Kiskorú személyt csak 14 éves kora alatt lehet tegezni, és keresztnevén szólítani. 13.13. Az ifjúság számára készült mûsorokban, ha a mûsorkészítõk és szereplõk egy korosztályba tartoznak, a tegezõdés és az ifjúságra jellemzõ bizalmas hangnem használata megengedett. 13.14. A mûsorkészítõ külsõ megjelenésében kerülje a szélsõségeket, és ne utaljon saját anyagi helyzetére. A mûsorkészítõ öltözködésében lehetõség szerint alkalmazkodjék ahhoz a társadalmi közeghez, amelynek bemutatására a mûsor irányul. A mûsorkészítõ külsõ megjelenésében is kerülje fensõbbségének kifejezõdését. 13.15. A mûsorkészítõ ne hangsúlyozza a mûsor tárgyát meghatározó társadalmi közegben való bennfentességét, és kerülje az ezekre vonatkozó, a nézõ által nem érthetõ kifejezések és fordulatok használatát.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes